અફઘાનિસ્તાનથી વાયા પાકિસ્તાન થઈને આવતું હેરોઈન સલામત રીતે પહોંચાડવા અને કચ્છમાં ઉતર્યા બાદ ગંતવ્ય સ્થળે રવાના કરવા આખી સાંકળ હજુ પણ સક્રિય છે તે વાત વધુ એક વખત સાબિત થઈ છે. રૃ. ૫૦૦ કરોડના હેરોઈન કેસનો વોન્ટેડ આરોપી દુબઈ બેઠા બેઠા તેના જેલમાં રહેલા સાગરિતો સાથે સંપર્ક કરી કરોડોની કિંમતનો હેરોઈનનો જથ્થો આરામથી પંજાબ મોકલાવી શકે છે, ત્યાં સુધી સ્થાનિક અને રાજ્યની એજન્સીને ગંધ સુધ્ધાં નથી આવતી તે વાત ખરેખર ખતરનાક છે.